Forsvarsforligskredsen har i dag besluttet at igangsætte indkøb af nyt artilleri til hæren.

PUBLICERET FØRSTE GANG 20. NOV – OPDATERET 14. DEC. 2015

Den 10. december blev det nye udbud officielt skudt i gang. Udbuddet er stort set identisk med sidst udbud. Samme krav. Dog er der to afvigelser.

1. Denne gang kører man to processer.

En hvor man prækvalificere 3-5 kandidater, samt en hvor man undersøger muligheden for at koble sig på det norske artilleri indkøb, som allerede er i gang. (Læs mere her)

2.Sidst lød antallet på mellem 9 og 21 artillerisystemer. Denne gang lyder udbuddet på 15 systemer, med en option på yderligere 6 styks.

Derudover skal der indgås aftale omkring support og service i periode på 10 år derefter.

Efter første halvår af 2016, vil forventer man at have danne nok viden og dermed grundlag for at træffe en beslutning, om man vil gå med nordmændene, eller om man vil fortsætte et DK udbud.

Forsvarets materiel og indkøbsstyrelse (FMI) regner med kontraktindgåelse i 2017, uanset hvilken vej processen skal forløbe. Det er Forsvarsministeriet der afgør på baggrund af undersøgelserne med Norge om FMI skal anskaffe med Norge eller om FMI fortsætter den danske udbudsproces, oplyser den ansvarlige for indkøb af artillerisystemer ved FMI Bent Bech.

LÆS OGSÅ : Norge: Vi er åbne over for fælleskøb af artilleri med Danmark

Efter tre års arbejde med at finde nyt artillerisystem til Hæren, blev udbuds vinderen fundet i april i år. Vinderen blev det israelske system SOLTAM ATMOS.

Men udbuddet blev aflyst i 11. time, angiveligt fordi der var tvivl, om Forsvaret havde pengene til indkøbet. Et efterfølgende forsøg på at låne eller leje artilleri fra en af vores allierede er ikke lykkedes, og derfor vil regeringen nu starte helt forfra og gennemføre et nyt udbud.

Forsvarsminister Peter Christensen glæder sig over, at forligskredsen nu har truffet beslutning om at sætte prækvalifikationen vedrørende indkøb af nyt artilleri til Hæren i gang:

“Et velfungerende og tidssvarende artilleri er vigtigt for hæren og de opgaver, de skal løse – og derfor også vigtigt for Danmark. Derfor har det ligget mig meget på sinde at få truffet beslutning om at igangsætte indkøbet af nyt artilleri til hæren. Det har vi gjort i dag, og det er der grund til at glæde sig over,” udtaler forsvarsminister Peter Christensen.

LÆS OGSÅ : Israelsk artilleri producent har store chancer for at vinde… igen

Forsvarsministeriet benytter ordet “prækvalifikation” i deres pressemeddelelse. Man skal ud og finde egnet kandidater. Dermed er der ikke lagt op til, at man fra dansk side vil købe artillerisystemer sammen med Norge. En mulighed vi tidligere har skrevet om.

De 3 artillerisystemer, der var med i finalekapløbet ved sidste udbud/ indkøb af artillerisystemer.

CAESAR fra Nexter Systems (Frankrig)

K9 Thunder fra Samsung Techwin (Sydkorea)

Soltam Atmos fra Elbit Systems (Israel)

Det daværende Danske Artilleriregiment fremsendte brugerspecifikationen på artillerisystemet, i slutningen af september 2012. Det skete efter man havde lavet en indledende markedsundersøgelse. Efterfølgende blev indkøbsprocessen officielt skudt i gang, og i 2013 blev udbudsmaterialet udsendt.

Man endte op med 4 kandidater,

CAESAR (Nexter Systems, Frankrig),

K9 Thunder (Samsung Techwin, Sydkorea),

SOLTAM ATMOS (Elbit Systems, Israel) og M109A6 PIM (BAE Systems, USA).

Sidstnævnte blev dog efter diskvalificeret, da de ikke levede op til mindstekravet ifht skudafstand på minimum 40 km.

Israel benytter ikke selv ATMOS systemet. Elbit Systems har pt. solgt systemet til Azerbaijan, Cameroon, Thailand, Rumænien og Uganda.

https://vimeo.com/122889989

https://vimeo.com/108281208

https://vimeo.com/108076185